I barndom og ungdom var Thomas Numme en talentfull håndballspiller. Han spilte på klubblaget Sandar, som vant en rekke serie- og cupgull, og ikke minst flere gull i Norges uoffisielle norgesmesterskap Peter Wessel Cupen. Numme var ved flere anledninger på Vestfold kretslag og spilte på eliteserienivå for Sandefjord Håndballklubb. Numme vant cupmestergull med Sandefjord HK i 1989 og spilte seks yngre landskamper for Norge.